Fra [[1806]] stammer nye påvirkninger; han har nu stiftet bekendtskab med [[Schiller]] og den nyere [[tyske litteratur]], og i digtet "Försonligheten", der efter gentagen omarbejdelse fik endelig form i "Fridsröster", havde han udtrykt sin opfattelse angående trosforskelligheder og individets frie selvbestemmelsesret; men det oprindelig djærve fremstormende mildnes og gentages i mere kunstnerisk behersket form. Samtidig stiftede han gennem [[Pehr Henrik Ling|Ling]] bekendtskab med [[Oehlenschläger]]s digtning, og han inspireredes af samtidens begivenheder til digtene "England och Frankrike", "Nelson och Pitt", men gennembruddet skete, da hans patriotisme vaktes under den voldsomme [[Finske krig|krig]] mod [[Rusland]] og [[1808]] fremkaldte "Krigssang for skånska lantvärnet" og det store [[dityrambe|dityrambiske]] digt "Svea". Hans tanker optogs langt mere af fædrelandets kamp end af de begyndende litterære stridigheder, som han ville holde sig udenfor.
Litteratur Sprogforskning Videnskab Humaniora Organisationer